Kemm nixtieq qalb il-ħdura Imbigħed mill-frugħa U l-għagħa, tal-bliet Nagħddi fdal żmieni; Kemm inkun ħieni Fis-saltna ta' skiet Imwarrab mill-blugħa: Hemm qalbi fl-ogħla serħi tkun mistura. Mas-sebħ tiġi fit-tieqa Ix-xemx daħqanija Biex lili hi żżur Kollha. ferħana. Nisma bħal għana Li qalbi bih tfur Li bih imsoqqija Tkun minn kull fijel ta' niket jew dieqa. L-għasfur jittajjar nilmaħ Minn fergħa għal fuq fergħa Ma' sħabu fertian Lil Mulej b'qima Irodd it-tislima Għax qam mis-serħian; U għanjetu tinstema 'Tofroq il-ħemda, u bih qalbi tifraħ. Fuq il-weraq tal-ħdura Tax-xemx taħt id-dija 'Tan-nida il-qatriet , Jgħammxuli għajnejja. Dlonk lil ħaddejja Taż-żiffa il-mewġiet Jħaddnu, imgħobbija Bi rwejjaħ u fwieħat ta' kull sura. Qajl qajl jintlew bil-ħajja L-għelieqi: daħqana Il-ħidma jibdew Kmieni l-għażzzieqa. Dawn biex id-dieqa, Kull hemm biex jinsew Jintilfu fil-għana Li jħollni, u kull lisieb t'hemm 'nħalli urajja. 'U fost ix-xogħol u l-għana Dawn n-nies bla għerf, minsija Mill-kburi imkasbrin, B''hena dejjem magħhom Igħaddu il-jiem tagħhom, Għalkemm imċaħħdin X Mill-ġid u il-foħrija Li tista' tagħti id-dinja rebgħana. Xħin ix-xemx fil-għaxija Issellem għajjiena Lil wiċċhom għarqan, L-għodda fuq dahrhom Jgħabbu; u lejn darhom Jitilqu għas-serħan; U tokk ta' qampiena Jidwi ġo l-ajru: l-'Ave Marija. ' F'dak il-ħin għar-rkubtejja Jien b'rasi mikxufa 'Nrodd ħajr lil Ħallieq; B'qalbi imsoffija Mill-qerġ u il-ħtija, Min-niket u id-dieq, U f'ħolma mitlufa, Bid-daqq tal-ħemda, nagħlaq għajnejja.